CELEX: 32007D0571
Language: sl
Date: 2007-08-21 00:00:00
Title: 2007/571/ES: Odločba Komisije z dne 21. avgusta 2007 o spremembi Odločbe 2005/307/ES o odobritvi metode za razvrščanje prašičjih trupov v Latviji (notificirano pod dokumentarno številko C(2007) 3915)

23.8.2007   
            
            
               SL
            
            
               Uradni list Evropske unije
            
            
               L 218/10
            
         
      ODLOČBA KOMISIJE
   
   z dne 21. avgusta 2007
   o spremembi Odločbe 2005/307/ES o odobritvi metode za razvrščanje prašičjih trupov v Latviji
   (notificirano pod dokumentarno številko C(2007) 3915)
   (Besedilo v latvijskem jeziku je edino verodostojno)
   (2007/571/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               Odločba Komisije 2005/307/ES (2) določa odobritev metode za razvrščanje prašičjih trupov v Latviji.
            
         
               (2)
            
            
               Latvijska vlada je zaprosila Komisijo za odobritev uporabe nove enačbe za odobritev metode in dveh novih metod za razvrščanje prašičjih trupov in je predložila rezultate svojega poskusa z razkosavanjem v drugem delu protokola, opredeljenega v členu 3(3) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Preučitev tega zahtevka je pokazala, da so pogoji za odobritev teh metod razvrščanja izpolnjeni.
            
         
               (4)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Odločba 2005/307/ES se spremeni:
   
               1.
            
            
               Člen 1 se nadomesti z naslednjim besedilom:
               „Člen 1
               Za razvrščanje prašičjih trupov v Latviji se v skladu z Uredbo (EGS) št. 3220/84 odobri uporaba naslednjih metod:
               
                           —
                        
                        
                           ročna metoda (ZP) in z njo povezane metode ocenjevanja, podrobno opredeljene v delu 1 Priloge,
                        
                     
                           —
                        
                        
                           naprava, imenovana ‚Intrascope (Optical Probe)‘, in z njo povezane metode ocenjevanja, ki so podrobno opredeljene v delu 2 Priloge,
                        
                     
                           —
                        
                        
                           naprava, imenovana ‚PG 200 (Pork Grader)‘, in z njo povezane metode ocenjevanja, ki so podrobno opredeljene v delu 3 Priloge.
                        
                     Ročna metoda (ZP) se lahko uporablja samo v klavnicah, kjer število zaklanih prašičev na teden ne presega 200.“
            
         
               2.
            
            
               Priloga k Odločbi 2005/307/ES se nadomesti s Prilogo k tej odločbi.
            
         Člen 2
   Ta odločba je naslovljena na Republiko Latvijo.
   
      V Bruslju, 21. avgusta 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 98, 16.4.2005, str. 42.
   
      (3)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      
         
            „PRILOGA
            METODE ZA RAZVRŠČANJE PRAŠIČJIH TRUPOV V LATVIJI
            DEL 1
            Ročna metoda (ZP)
            
                        1.
                     
                     
                        Razvrščanje prašičjih trupov se opravi z ročno metodo (ZP).
                     
                  
                        2.
                     
                     
                        Pri tej metodi se lahko uporabi merilo, s katerim je mogoče po ustrezni enačbi določiti parametre. Metoda temelji na ročnem merjenju debeline tolšče in debeline mišice v reži trupa.
                     
                  
                        3.
                     
                     
                        Delež mesnatosti trupa se izračuna v skladu z naslednjo enačbo:
                        
                           
                               = 61,689 – 0,658x1 + 0,109x2
                           
                        
                        kjer je:
                        
                                    
                                       
                                 
                                 
                                    =
                                 
                                 
                                    predvideni odstotek mesnatosti trupa,
                                 
                              
                                    x1
                                    
                                 
                                 
                                    =
                                 
                                 
                                    debelina tolšče, vidne v reži, merjene v točki G – v njenem najožjem delu, ki pokriva mišico glutaeus medius (v milimetrih),
                                 
                              
                                    x2
                                    
                                 
                                 
                                    =
                                 
                                 
                                    debelina ledne mišice, vidne v reži, merjene v točki M – kot razdalja med lobanjskim robom mišice glutaeus medius in hrbtnim robom hrbteničnega kanala (v milimetrih).
                                 
                              Enačba velja za trupe, ki tehtajo med 50 in 100 kilogrami.
                     
                  DEL 2
            Intrascope (Optical Probe)
            
                        1.
                     
                     
                        Razvrščanje prašičjih trupov se opravi z napravo, imenovano ‚Intrascope (Optical Probe)‘, ki jo izdeluje SFK na Danskem.
                     
                  
                        2.
                     
                     
                        Naprava je opremljena s šesterokotno sondo maksimalne širine 12 milimetrov (19 milimetrov na jezičku na vrhu sonde), ki vsebuje pregledovalno okence in svetlobni vir ter v milimetrih umerjen drsni valj, in ima obratovalno razdaljo med 8 in 50 milimetri.
                     
                  
                        3.
                     
                     
                        Delež mesnatosti trupa se izračuna po naslednji enačbi:
                        
                           
                               = 71,964 – 0,756x
                        
                        kjer je:
                        
                                    
                                       
                                 
                                 
                                    =
                                 
                                 
                                    predvideni odstotek mesnatosti trupa,
                                 
                              
                                    x
                                 
                                 
                                    =
                                 
                                 
                                    debelina hrbtne slanine v milimetrih, merjena na levi strani trupa, 6 centimetrov od vzdolžne osi trupa na zadnjem rebru.
                                 
                              Enačba velja za trupe, ki tehtajo med 50 in 100 kilogrami.
                     
                  DEL 3
            PG 200 (Pork Grader)
            
                        1.
                     
                     
                        Razvrščanje prašičjih trupov se opravi z napravo, imenovano ‚PG 200 (Pork Grader)‘, ki je izdeluje SFK na Danskem.
                     
                  
                        2.
                     
                     
                        Naprava je opremljena 1. z ročnim merilnim pripomočkom, ki ima obratovalno razdaljo med 9 in 150 milimetri, in 2. s povezanim računalniškim sistemom, ki beleži podatke in izračuna delež mesnatosti trupa.
                     
                  
                        3.
                     
                     
                        Delež mesnatosti trupa se izračuna po naslednji enačbi:
                        
                           
                               = 71,938 – 0,928x1 + 0,013x2
                           
                        
                        kjer je:
                        
                                    
                                       
                                 
                                 
                                    =
                                 
                                 
                                    predvideni odstotek mesnatosti trupa,
                                 
                              
                                    x1
                                    
                                 
                                 
                                    =
                                 
                                 
                                    debelina hrbtne slanine v milimetrih, merjena na levi strani trupa, 7 centimetrov od vzdolžne osi trupa na zadnjem rebru,
                                 
                              
                                    x2
                                    
                                 
                                 
                                    =
                                 
                                 
                                    debelina mišice v milimetrih, merjena na levi strani trupa, 7 centimetrov od vzdolžne osi trupa na zadnjem rebru.
                                 
                              Enačba velja za trupe, ki tehtajo med 50 in 100 kilogrami.“